প্রতিষ্ঠানটি সম্পর্কে জানার জন্য দিনের পর দিন খুলনা অফিসে গিয়ে ব্যর্থ হতে হয়। পরে রিয়েল এস্টেট লি.-এর সদস্য হব এবং ৫০ লাখ টাকা জমা রাখব বলায় কর্মকর্তারা সহযোগিতা করেন। খুলনার বয়রায় অবস্থিত অফিসের ব্যবস্থাপক পদে রয়েছেন যশোরের চৌগাছার বাসিন্দা মো. মহিবুল্লাহ বুলবুল। টাকা কিভাবে এবং কখন জমা দেব সেই ব্যাপারে জানতে চাইলে তিনি উৎসাহী হয়ে ওঠেন। টাকা পরে জমা দেওয়া হবে, এখন খোঁজখবর নিতে চাই বললে তিনি জানান, তাঁদের প্রায় ৪০ হাজার সাধারণ শেয়ারহোল্ডার রয়েছে। এদের কেউ এক লাখ থেকে এক কোটি টাকা পর্যন্ত বিনিয়োগ করেছে।